# Disgrifiad Swydd

|  |
| --- |
| **1. Manylion y Swydd** |
| **Teitl y Swydd:** Ymgynghorydd Polisi (â chyfrifoldebau Cymru gyfan) |
| **Yn adrodd i’r:** Pennaeth Polisi a Materion Cyhoeddus |
| **Lleoliadau gweithio:**  Lleolir Swyddfa’r Comisiynydd yn Nhŷ Llewelyn, Parc Busnes Glannau’r Harbwr, Port Talbot. Mae’r Swyddfa yn daith gerdded 0.3 milltir o orsaf drenau’r brif lein ym Mhort Talbot, a milltir yn unig o gyffordd 41 yr M4 mewn car.  Mae tîm Comisiynydd Plant Cymru (CPC) yn gweithio’n ystwyth ac yn hyblyg ac mae hyn yn golygu dod â phobl, arferion gweithio, technoleg, amser a lleoedd ynghyd er mwyn cael hyd i’r dull mwyaf effeithiol a phriodol o weithio. Trwy weithio yn y modd hwn, ein gobaith yw galluogi’r holl staff i weithio mewn mannau ac ar adegau addas er mwyn iddynt sicrhau gwell cydbwysedd yn eu bywydau. Ein gobaith yn benodol yw y bydd hyn yn cefnogi pobl sydd ag anableddau, cyfrifoldebau gofalu a’r rheiny sydd ag ymrwymiad neu ymlyniad i ffydd neu arfer crefyddol, ac yn eu hannog i weithio gyda ni.  Yn y rôl hon, mae gofyn teithio ar draws Cymru o bryd i’w gilydd er mwyn cyfarfod â phlant a phobl ifanc a rhanddeiliaid. Ni fydd gofyn teithio’n aml a bydd rhyddid gan ddeilydd y swydd i drefnu’r rhan helaethaf o’u dyddiadur eu hun yn unol â’u hymrwymiadau personol. |
| **Hyderus o ran Anabledd**  Rydym yn Gyflogwr Hyderus o ran Anabledd. Rydym wedi mabwysiadu’r diffiniad cymdeithasol o anabledd, sy’n cydnabod mai rhwystrau mewn cymdeithas sy’n analluogi pobl ag amhariadau neu gyflyrau iechyd, pobl sy’n niwrowahanol neu sy’n defnyddio Iaith Arwyddion Prydain. Rydym wedi ymrwymo i ddileu rhwystrau er mwyn i’r holl staff (neu staff newydd posibl) allu perfformio ar eu gorau. |
| **Gofynion corfforol y swydd:**  Mae’r rôl hon yn gofyn am weithio’n aml wrth gyfrifiadur (gan eistedd neu sefyll yn dibynnu ar anghenion a dewisiadau personol). Cyflawnir y rôl i raddau helaeth trwy weithio ar gyfrifiadur, sy’n gofyn am symudiadau dwylo manwl, defnyddio e-bost, darllen ffeiliau electronig, ymchwilio i wybodaeth, ysgrifennu adroddiadau a llythyrau, a mynychu ystafelloedd cyfarfod rhithiol. Bydd rhyddid i ddeilydd y swydd gael seibiant o’r sgrîn rhwng cyfarfodydd a darparu ar gyfer eu hanghenion personol. Cefnogir y gwaith ar gyfrifiadur gan dechnoleg gweithio symudol a gweithio o bell sy’n caniatáu gweithio mewn gwahanol fannau, gan gynnwys y cartref a’r swyddfa. Ychydig iawn o waith codi sy’n ofynnol yn y rôl ac eithrio cario gliniadur rhwng lleoliadau gweithio a’i gysylltu â monitor cyfrifiadur a bysellfwrdd.  Lleolir swyddfeydd CPC ar y llawr cyntaf mewn adeilad modern a hygyrch. Mae dwy res o risiau i gyrraedd y llawr ac mae lifft teithwyr ar gael. Mae’n llawr cynllun agored a hygyrch iawn, a ddyluniwyd fel bod yr eitemau a ddefnyddir amlaf yn cael eu storio a’u pentyrru rhwng uchder y llygaid a’r llawr. Mae’n ofynnol mynd i gyfarfodydd wyneb yn wyneb gyda chydweithwyr, gweithwyr proffesiynol eraill neu blant a phobl ifanc mewn lleoliadau allanol. Caiff rhain eu cytuno a’u hysbysu o falen llaw, a chwblheir asesiad risg ar gyfer y digwyddiadau hyn a fydd yn amlygu anawsterau mynediad. |
| **Cydraddoldeb ac Amrywiaeth**  Ein nod bob amser yw trin pobl yn deg a pharchus, dysgu am ddiwylliannau a chenhedloedd eraill, a chynyddu ymwybyddiaeth o wahaniaethu a bwlio ar sail hunaniaeth. Mae pawb sy’n gweithio i’r Comisiynydd wedi ymrwymo i weithio i ddileu hiliaeth a gormes ym mhob rhan o’r gymdeithas fel rhan o’n hymrwymiad hollgynhwysol i hyrwyddo hawliau dynol, cydraddoldeb, amrywiaeth a chynhwysiant. Byddwn yn mynd ati i herio hiliaeth yn ein sefydliad ac yn y sefydliadau eraill y byddwn yn cyfarfod â nhw. Ein nod yw amlygu a dileu unrhyw hiliaeth sefydliadol yn ein sefydliad ein hun ac yn y gymdeithas ehangach. |
| **2. Prif bwrpas, amcan a chyd-destun y rôl (crynodeb)** |
| Prif bwrpas y rôl hon yw cynorthwyo Comisiynydd Plant Cymru i gyflawni newid cadarnhaol ar gyfer yr holl blant a phobl ifanc yng Nghymru a phrif-ffrydio egwyddorion Confensiwn y Cenhedloedd Unedig ar Hawliau’r Plentyn (CCUHP) i ymarfer pob dydd trwy wneud y canlynol:   * dylanwadu ar ddatblygu a chyflenwi polisi a deddfwriaeth cenedlaethol yng Nghymru, * monitro effaith polisïau Llywodraeth Cymru, Llywodraeth y Deyrnas Unedig a chyrff cyhoeddus eraill ar blant a phobl ifanc Cymru, * sicrhau bod lleisiau plant a phobl ifanc yng Nghymru yn ganolog i waith y tîm Polisi ac yn llywio’r rhaglen waith gyffredinol, * darparu gwybodaeth ac argymhellion ar faterion a fydd yn effeithio ar fywydau plant a phobl ifanc trwy gwblhau adolygiadau, ymchwiliadau a gweithgareddau ymchwil, mewn fformat addas a hygyrch. |
| **3. Prif ddyletswyddau a chyfrifoldebau** |
| * Dadansoddi a dylanwadu ar fentrau polisi allweddol o eiddo Llywodraeth Cymru, Llywodraeth y Deyrnas Unedig a chyrff cyhoeddus eraill. Monitro eu heffaith ar lesiant plant, pobl ifanc a theuluoedd ar lefel genedlaethol a lleol, gan roi sylw i bersbectif plant a phobl ifanc. * Cefnogi a chychwyn syniadau polisi a fydd yn diogelu a hyrwyddo hawliau a llesiant plant a phobl ifanc yng Nghymru. * Cyfrannu at raglen o adolygu gweithdrefnau cwynion, trefniadau eiriolaeth a gweithdrefnau datgelu camarfer yn y gwasanaethau rheoledig i blant yng Nghymru. Bod yn rhan o gasglu ac archwilio tystiolaeth a llunio argymhellion. * Cyfranogi, cynllunio ac arwain prosiectau traws-sefydliadol, gan gynnwys gwerthusiadau gwasanaeth ac ymchwil, yn unol â’r pwerau a roddwyd i Gomisiynydd Plant Cymru a’r cynlluniau gwaith blynyddol a strategol. * Canfod materion sy'n effeithio ar hawliau a lles plant y mae angen gweithredu yn eu cylch, a dod â nhw at sylw Pennaeth Polisi a Materion Cyhoeddus a Chomisiynydd Plant Cymru. |

* Rhoi cyngor ac arweiniad i'r Tîm Rheoli ar y blaenoriaethau gwaith a awgrymir ar gyfer y cynlluniau gwaith blynyddol a strategol.
* Derbyn cyfarwyddyd gan Bennaeth Polisi a Materion Cyhoeddus i ganfod ffyrdd effeithiol o gyflwyno'r materion sy'n effeithio ar blant a phobl ifanc i'r Llywodraeth a chynulleidfaoedd eraill.
* Derbyn cyfrifoldeb am feysydd gwaith a ddyrannwyd sy'n ymwneud â themâu polisi, gan ddatblygu arbenigedd a gwybodaeth i gefnogi’r themâu hyn.
* Cynhyrchu a rhannu briffiadau polisi i'r Comisiynydd a chydweithwyr eraill. Deall, dehongli a chyflwyno canfyddiadau ymchwil, deddfwriaeth a data meintiol, gan gasglu'r wybodaeth ddiweddaraf am ddatblygiadau ac ymchwil newydd.
* Meithrin perthnasoedd gwaith cadarn, a bod yn ffrind beirniadol annibynnol, uchel ei barch i'r holl asiantaethau yn y sectorau statudol a gwirfoddol y mae eu gwaith yn berthnasol i swyddogaethau'r Comisiynydd.
* Cynrychioli Comisiynydd Plant Cymru mewn gweithdai, cynadleddau a seminarau, a gweithgorau allweddol Llywodraeth Cymru a sefydliadau gwirfoddol.
* Ysgrifennu amrywiaeth o adroddiadau, gohebiaeth, cyhoeddiadau polisi a briffiadau o ansawdd uchel, wedi eu seilio ar dystiolaeth, a hynny ar gyfer amrywiaeth eang o gynulleidfaoedd, gan gynnwys plant a phobl ifanc.
* Gweithio'n uniongyrchol gyda phlant a phobl ifanc i sicrhau bod eu persbectif yn cael dylanwad wrth baratoi adroddiadau ac ymgyngoriadau polisi. Cefnogi gwaith ehangach gyda phlant a phobl ifanc ar gais ac ar lefel briodol, yn unol â gwerthoedd gweithle Comisiynydd Plant Cymru.
* Cynnal gwerthoedd y Comisiynydd trwy wrando ar ein paneli ymgynghorol arbenigol o blant ac

oedolion, cydgysylltu â nhw, a’u cynnwys mewn agweddau allweddol ar waith y Comisiynydd.

* Cyflawni unrhyw ddyletswyddau eraill oddi mewn i gwmpas y radd, fel y bydd y Tîm Rheoli yn barnu sy'n angenrheidiol.

|  |
| --- |
| **Mae Ymgynghorwyr Polisi Comisiynydd Plant Cymru yn bobl sydd â’r sgiliau, yr wybodaeth, y profiad a’r agweddau canlynol.** |
| **1. Cyraeddiadau neu Gymwysterau** |
| I fod yn gymwys i wneud cais am y rôl hon dylai fod gennych rai o’r cyraeddiadau/cymwysterau canlynol neu bob un ohonynt:   * Profiad perthnasol mewn rôl debyg * Gradd mewn disgyblaeth berthnasol (e.e. addysg, y gyfraith, gwaith cymdeithasol, iechyd, chwarae, gwaith ieuenctid a chymunedol, a chyfiawnder ieuenctid) * Cymhwyster proffesiynol mewn disgyblaeth berthnasol (e.e. addysg, y gyfraith, gwaith cymdeithasol, iechyd, chwarae, gwaith ieuenctid a chymunedol, a chyfiawnder ieuenctid)   Os ydych yn ansicr a fyddai eich cyraeddiadau yn eich gwneud yn gymwys i gyflwyno cais am y rôl hon, byddem yn falch iawn o glywed gennych. Ffoniwch y swyddfa ar 01792 765600 a bydd rhywun yn eich helpu. |
| **2. Sgiliau** |
| I fod yn gymwys i wneud cais am y rôl hon, dylech fedru arddangos y canlynol:   * Gallu ysgrifennu amrywiaeth o adroddiadau, gohebiaeth, cyhoeddiadau polisi a briffiadau o ansawdd uchel sy’n seiliedig ar dystiolaeth, a deall, dehongli a chyflwyno canfyddiadau ymchwil, deddfwriaeth a data ansoddol, felly bydd angen i chi arddangos **sgiliau dadansoddi manwl gywir** a meddu ar **sgiliau cyfathrebu ysgrifenedig ardderchog.** * Byddai **tystiolaeth o brofiad blaenorol neu sgiliau trosglwyddadwy** i ddatblygu safbwyntiau polisi yn seiliedig ar dystiolaeth, llunio briffiadau polisi ac amlygu argymhellion polisi **o fantais** ond nid yw’n hanfodol. Gall y Tîm eich cynorthwyo i ddatblygu deunyddiau ysgrifenedig sy’n cyd-fynd â dull gweithredu’r Comisiynydd. * Er mwyn cynrychioli Comisiynydd Plant Cymru mewn gweithdai, cynadleddau, seminarau a gweithgorau allweddol Llywodraeth Cymru bydd angen i chi feddu ar **sgiliau cyfathrebu llafar ardderchog** a’r gallu i **gyflwyno gwybodaeth gymhleth** ar lefel briodol i ystod eang o gynulleidfaoedd. * Er mwyn dylanwadu ar gyflwyno a datblygu polisïau cenedlaethol a deddfwriaeth yng Nghymru, rhaid i chi ddangos **sgiliau dylanwadu** datblygedig, gan gynnwys y **gallu i ennyn hyder** amrywiaeth eang o randdeiliaid, o blant a phobl ifanc i lunwyr penderfyniadau ar y lefel uchaf; * Rydym yn gwerthfawrogi sgiliau yn y Gymraeg ac mewn ieithoedd eraill hefyd. **Nid yw sgiliau iaith Gymraeg yn hanfodol ar gyfer y rôl hon**; fodd bynnag, cefnogir ein holl staff i ddysgu Cymraeg fel rhan o’u telerau cyflogaeth a byddem yn eich helpu chi i gyrraedd lefel cwrteisi o leiaf yn y Gymraeg. Mae pawb sy’n gweithio i’r Comisiynydd Plant wedi ymrwymo i gymryd rhan mewn rhaglen dysgu Cymraeg er mwyn datblygu neu wella eu sgiliau yn y Gymraeg; rhowch wybod i ni pa ieithoedd rydych chi’n eu siarad yn eich cais. |
| **3. Gwybodaeth / Profiad** |
| I fod yn gymwys i wneud cais am y rôl hon, dylai fod modd i chi arddangos:   * **Dealltwriaeth o faterion polisi ac ymarfer** sy’n effeithio ar blant a phobl ifanc, ac effaith swyddogaethau cyrff cyhoeddus, gwirfoddol ac elusennol ar eu hawliau a’u lles; * **Gwybodaeth am CCUHP** a’r hyn sy’n angenrheidiol i brif-ffrydio hawliau plant i ymarfer pob dydd; * **Ymwybyddiaeth a dealltwriaeth strategol a gwleidyddol** o strategaethau ac agendâu polisi llywodraeth leol a chenedlaethol yng nghyswllt CCUHP a hawliau a lles plant a phobl ifanc; * Dealltwriaeth **o’r tirwedd amlddiwylliannol ac amlieithog yng Nghymru**, a statws swyddogol yr iaith Gymraeg a’r Saesneg. * Profiad a thystiolaeth eang o **weithio mewn partneriaeth â sefydliadau eraill er mwyn dylanwadu a chyflawni newid** (ar gyfer plant a phobl ifanc);   Rydym yn cydnabod **profiadau bywyd fel math o arbenigedd** ac rydym yn croesawu pobl sy’n dilyn llwybr annhraddodiadol yn eu gyrfa.  Mae’r tîm polisi yn trefnu ac yn dyrannu eu gwaith yn ôl **themâu polisi**. Mae blaenoriaethau stategol y Comisynydd ar hyn o bryd yn cynnwys iechyd meddwl, angenion addysgu ychwanegol, addysg a chydraddoldeb. Byddai gwybodaeth gefndir a phrofiad mewn un o’r uchod **o fantais** ond nid ydynt yn hanfodol.  Yn y rôl hon, disgwylir i chi weithio’n uniongyrchol gyda phlant a phobl ifanc i sicrhau bod eu persbectif yn dylanwadu ar baratoi ymgyngoriadau ac adroddiadau polisi. Bydd gofyn hefyd i chi wrando ar ein paneli ymgynghorol arbenigol - plant ac oedolion - a chydgysylltu â nhw. O ganlyniad byddai **profiad blaenorol o weithio’n uniongyrchol gyda phlant a phobl ifanc o fantais** ond nid yw’n hanfodol. Gall y Tîm eich cefnogi i ddatblygu’r sgiliau hyn. |
| **4. Nodweddion Personol** |
| Rydym yn chwilio am bobl sy’n:   * Gryf eu cymhelliad, yn ddyfalbarhaol ac yn gadarnhaol; * Arddangos brwdfrydedd ynghylch bod yn llysgennad effeithiol dros hawliau plant ac awydd i wella canlyniadau plant a phobl ifanc; * Gallu dangos hanes o gyflawni amcanion a chael hyd i atebion arloesol i broblemau; * Arddangos uniondeb proffesiynol, hygrededd a sensitifrwydd i gynnal hyder ac ymddiriedaeth y bobl maen nhw’n gweithio drostynt ac yn cydweithio â nhw; * Parod i fynd ati i herio hiliaeth ynghyd â unrhyw anghydraddoldebau/ anghyfiawnderau eraill yn ein sefydliad ac yn y sefydliadau eraill rydyn ni’n gweithio gyda nhw; * Arddangos gallu i ymwneud â phobl o amrywiaeth eang o gefndiroedd a meithrin perthnasoedd gwaith cynhyrchiol. |
| **5. Ein Gwerthoedd a’r hyn sy’n bwysig i ni** |
| Anogwn ein holl staff i arddangos gwerthoedd ein sefydliad yn eu rôl o ddydd i ddydd. Bydd angen i’r ymgeisydd llwyddiannus arddangos sut maen nhw’n arddel y gwerthoedd hyn yn eu gwaith presennol ac yn eu bywyd   * Mae plant a phobl ifanc yn chwarae rhan glir a diamheuol i lywio ein gwaith a helpu i bennu ei gyfeiriad. * Sicrhawn fod y plant a’r bobl ifanc sy’n dod i gysylltiad â ni yn cael eu cadw’n ddiogel trwy ein polisïau a’n hymarfer. * Ein nod yw trechu pob math o gamwahaniaethu a chydymffurfio â deddfwriaeth cydraddoldeb yn ein holl feysydd gwaith. * Mae gan y Gymraeg a’r Saesneg statws cyfartal yn ein sefydliad a’n cyfathrebu allanol, ac anogir defnyddio’r Gymraeg yn iaith bob dydd yn ein swyddfa. * Rydyn ni’n cadw at egwyddorion a Gwerthoedd Gwasanaethau Cyhoeddus Cymru’n Un yn ein gwaith. |